**Starptautiskais konkurss “Baltijas pērles 2024”**

**metāla pūšamo instrumentu - mežraga, trompetes, trombona, eifonija un tubas specialitātēs.**

**NOLIKUMS**

|  |  |
| --- | --- |
| KONKURSU ORGANIZĒ: | Juglas Mūzikas skolas Atbalsta fonds |
| NORISES LAIKS: | 2024. gada 23. novembris |
| NORISES VIETA: | Rīgas Juglas mūzikas skola, Murjāņu iela 44, LV-1064, Rīga, Latvija |

KONKURSA MĒRĶI UN UZDEVUMI:

* mūzikas un kultūras popularizēšana valstīs, kas atrodas pie Baltijas jūras.
* radošu un pedagoģisku saišu stiprināšana starptautiskā līmenī;
* ar jaunradi apveltīto, aktīvo un talantīgo audzēkņus atbalstīšana;
* tikšanās un iepazīšanās ar domubiedriem savā specialitātē.

KONKURSA DALĪBNIEKI ir šādu pūšaminstrumentu specialitāšu – mežrags, trompete, trombons, eifonijs, tuba – audzēkņi-solisti TRĪS vecuma grupās:

A grupa – 2013. gadā dzimušie un jaunāki

B grupa – 2011., 2012. gadā dzimušie

C grupa – 2008., 2009., 2010. gadā dzimušie

KONKURSA REPERTUĀRS UN HRONOMETRĀŽA:

* divi dažāda rakstura skaņdarbi;
* programmas garums:

A grupa – līdz 7 minūtēm;

B grupa – līdz 9 minūtēm;

C grupa – līdz 11 minūtēm.

Konkursa programma ir jāatskaņo no galvas.

KONKURSA NOTEIKUMI

1) Konkurss notiek vienā kārtā trīs vecuma grupās.

2) Konkurss ir atklāts, to var klausīties visi interesenti.

3) Uzstāšanās kārtība grupās tiek noteikta pēc alfabēta.

4) Pieteikto uzstāšanās programmu nedrīkst mainīt, skaņdarbu izpildīšanas kārtība – brīva.

5) Konkursa laureātu koncerts ir bez atlīdzības.

6) Iesniedzot Pieteikumu konkursam, dalībnieki piekrīt, ka konkursa publicitātes nolūkos var tikt fotografēti vai filmēti bez maksas un informācija tiek publiskota.

7) Ja izveidojas nesaskaņas par konkursa noteikumiem, par pamatu tiek uzskatīts Starptautiskā konkursa “Baltijas pērles” nolikuma teksts latviešu valodā.

VĒRTĒŠANA UN APBALVOŠANA

Konkursu vērtē starptautiska žūrija.

Vērtēšana notiek pēc kritērijiem:

1. Skaņdarbu izpildījuma tehniskā precizitāte: teksta precizitāte, ritmiskā precizitāte, sarežģītības pakāpe un virtuozitāte.
2. Skaņas kvalitāte: tonis, artikulācija, intonācija.
3. Mākslinieciskais izpildījums: frāzējums, individualitāte, radoša attieksme, artistiskums, stila izpratne.

Žūrijas vērtējums ir galīgs un nav pārsūdzams.

* Visi konkursa dalībnieki un pedagogi saņem pateicības rakstus un suvenīrus.
* Konkursa uzvarētāji iegūst Starptautiskā konkursa laureāta vai diplomanda statusu. Tiek noteikts Starptautiskā konkursa “Baltijas pērles” Grand Prix ieguvējs.

PIETEIKŠANĀS

Konkursam nepieciešamie dokumenti – aizpildīta anketa (skat. Pielikumu Nr.1), dalībnieka fotogrāfija, pases vai dzimšanas apliecības kopija – tiek sūtīti uz e-pastu [**jms@riga.lv**](mailto:jms@riga.lv)līdz **2024. gada 1. novembrim.**

Dalības maksa katram konkursa dalībniekam – **45 €**, kas Juglas Mūzikas skolas Atbalsta fonda norēķinu kontā ar pārskaitījumu jāiemaksā līdz **2024. gada 9. novembrim**, pēc rēķina saņemšanas.

Maksājuma uzdevumā par dalību konkursā obligāti jānorāda:

1. **dalībnieka vārds, uzvārds;**
2. **mērķis –** dalības maksa Starptautiskajā konkursā “Baltijas pērles”.

Rekvizīti dalības maksas pārskaitījumam:

**Juglas Mūzikas skolas Atbalsta fonds**

Reģ.nr.: 40008199854

Banka: AS Swedbank

Kods: HABALV22

Konts: LV09HABA0551035855517

Ja dalībnieks konkursā nepiedalās, dalības maksa netiek atgriezta.

INFORMĀCIJA PAR KONKURSU

Ceļa un uzturēšanās izdevumus sedz paši dalībnieki.

Norises plāns un cita nepieciešamā informācija tiks nosūtīta katram dalībniekam uz viņa norādīto e-pastu un no 2024. gada 5. novembra būs pieejama Juglas Mūzikas skolas mājas lapā <http://www.juglasmuzikasskola.lv/>.

KONTAKTINFORMĀCIJA JUGLAS MŪZIKAS SKOLĀ:

+371 29489488 Liene Paukšēna, projektu vadītāja (LV, RU);

+371 26780874 Mārcis Miķelsons, mežraga spēles skolotājs (LV, EN).